অ্যান্থনি মার্ক স্টুয়ার্ট (ইংরেজি: Anthony Stuart; জন্ম: ২ জানুয়ারি, ১৯৭০) নিউ সাউথ ওয়েলস রাজ্যের নিউক্যাসলে জন্মগ্রহণকারী সাবেক অস্ট্রেলীয় ক্রিকেটার। ১৯৯৬-৯৭ মৌসুমে অস্ট্রেলিয়া ক্রিকেট দলের পক্ষে অ্যান্থনি স্টুয়ার্ট কেবলমাত্র তিনটি একদিনের আন্তর্জাতিকে অংশগ্রহণ করেছিলেন। দলে তিনি মূলতঃ বোলার হিসেবে প্রতিনিধিত্ব করেন। ঘরোয়া ক্রিকেটে নিউ সাউথ ওয়েলস এবং ক্যানবেরার পক্ষে খেলেন।